Toledo (pokrajina)
Provincija Toledo je provincija u centralnoj Španiji a čini zapadni dio autonomne zajednice Kastilja-La Mancha. Provincija ima 711.228 stanovnika (stanje iz 2012. gopdine). Glavni grad provincije je Toledo, u kojem živi 84.019 stanovnika. Najveći grad po broju stanovnika u pokrajini je Talavera de la Reina sa 88.755 stanovnika. Graniči sa slijedećim provincijama: Madrid, Cuenca, Ciudad Real, Badajoz, Cáceres, i Ávila. Zauzima površinu od 15.370 km2. Provincija se sastoji od 204 općina. Najmanja općina u Španiji, Illán de Vacas, se nalazi u ovoj provinciji a broji 8 stanovnika. U provinciji se nalazi nacionalni park Parque Nacional de Cabañeros, koji se prostire i u susjednoj provinciji Ciudad Real.